મોડેલ બનાવવા માટે તેઓ સાગવાની લાકડાંનો ઉપયોગ કરે છે. તેઓને એક ૬ ફૂટનું મોડેલ બનાવતા ૧૦થી ૧૨ દિવસ લાગે છે અને રૃ.૫૦ હજારની આસપાસની કિંમતે તે બને છે. જ્યારે ૧૫ ફૂટનું મોડેલ બનાવતા ૨ મહિનાથી વધુ સમય લાગે છે. તેની કિંમત અંદાજે રૃ. ૨-૩ લાખની હોય છે. ભારતના પ્રથમ રાષ્ટ્રપતિ ડૉ. રાજેન્દ્ર પ્રસાદ, પહેલા વડાપ્રધાન પં. જવાહરલાલ નહેરુ, લાલબહાદુર શાસ્ત્રી, ઇંદિરા ગાંધી, નરેન્દ્ર મોદી, વિજય રૃપાણી સહિતના મહાનુભાવો તેમનાં વહાણોનાં મોડેલ જોઈને પ્રભાવિત થયા હતા. મુંબઈ, દિલ્હી સહિતનાં શહેરોની મોટી-મોટી હોટેલોને પણ તેમણે બનાવેલાં વહાણોનાં મોડેલો શોભાવે છે.